Vierjarige brand erg met kookwater | Maroela Media
Annerie du Plooy, direkteur van die Hero Burn Foundation, sê Nienke het tweedegraadse brandwonde opgedoen toe 'n ketel met kookwater oor haar uitgeval het. Sy het glo oor 'n toonbank gestrek om by iets uit te kom toe die ketel omgeval het.
"Sy is tans in die Dihlabeng-staatshospitaal. Die hospitaal het egter nie die regte wondsorgprodukte tot hul beskikking nie. Sy skree al sedert Vrydag van die pyn en hulle gee haar net Panado," het Du Plooy aan Maroela Media gesê.
"Ek het reeds met verskeie dokters in Bloemfontein gepraat. Hulle sê dit help nie ons skuif haar Pelonomi-hospitaal toe nie want hulle het presies dieselfde probleem indien nie erger nie. Hero Burn gaan nou die regte wondsorgprodukte aankoop sodat Nienke se wonde vogtig kan bly wat gaan help vir die pyn. Ons gaan ook probeer om 'n bekwame wondsorgsuster te kry wat die wonde daar kan gaan behandel," het Du Plooy gesê.
Sy sê egter wondsorgprodukte is baie duur. Hero Burn is 'n nie-winsgewende organisasie wat omsien na brandslagoffers in nood en is afhanklik van donasies om hierdie produkte aan te koop. "Elke R10 gaan help om omstandighede vir die engeltjie makliker te maak," het Du Plooy gesê.
Vir meer inligting oor die organisasie asook hul bankbesonderhde besoek hul Facebook-blad.
Annierie van Hero Burn Foundation is die mees onbaatsugtigste mens wat ek nog teengekom het. Ons by PROJEK KOMBERSIE ('n Projek op Facebook wat trooskombersie verskaf aan brandoorlewendes) is baie baie lief vir haar.
(asseblief) stuur vir my meer besonderhede oor Nienke van Bethlehem en hoe ons kan help (asseblief).